**Ágazati vizsga jellegű dolgozat Python – 2025 - A**

A feladatokat külön modulokban oldja meg, a modulok nevei a feladatokban találhatók!

A főprogramból (main.py) hívja meg az egyes modulok metódusait a feladatban meghatározott neveikkel (**1**p)!

A projektet dolgozat\_2025\_a néven mentse, majd a munkáját sajat\_nev.zip (Pl.: Nagy\_Virag.zip) nevű állományban adja le! (**1**p)

**1. feladat:** összesen **7**p szerezhető, a modul neve: **regisztracio.py**

**minta:**

**I/A, B:**

**Név: Kovács Gizi**

**Email cím:** [**gizi@gmail.com**](mailto:gizi@gmail.com)

**Jelszó: abc123**

**I/C:**

**Sikeres regisztráció Kovács Gizi (**[**gizi@gmail.com**](mailto:gizi@gmail.com)**)!**

1. Kérje be az alábbi adatokat *a fenti mintának megfelelően*:  
   név, email cím, jelszó!  (**2**p)
2. A program az adatbekérés után írja ki az eredményt a minta alapján:  
   Amennyiben a jelszó legalább 6 karakteres:  
   **“Sikeres regisztráció név (email cím)!”**Amennyiben a jelszó üres:  
   **“Sikertelen regisztráció (üres jelszó).”**  
   Egyéb esetben:  
   **“Sikertelen regisztráció (kevés karakter).”**  
   (**4**p)
3. A **mintának megfelelően** írassa ki az eredményt! (**1**p)

**2. feladat:**  összesen **14**p szerezhető, a modul neve: **sorozat.py**

**minta:**

**II/A, B, C:**

**2!8!4!5!5**

**II/D, E:**

**Nagyobb számok száma: 2.**

**vegeredmeny.txt** **tartalma:**

**II/F:**

**Nagyobb számok száma: 2.**

1. *Írasson ki a konzolra* **!** *jelekkel elválasztva* ***5*** *számból álló* ***véletlen*** *egész számsorozatot [1,10]* ***zárt*** *intervallumon a mintának megfelelően!* (**4**p)
2. *A generált értékeket tárolja* ***lista*** *adatszerkezetben!* (**1**p)
3. A jelek **csak az értékek között** szerepeljenek (a végén, elején ne)! (**2**p)
4. *Írjon függvényt* ***nagyobb*** *néven, amiben számolja meg, hogy hány olyan eset van, amikor egy szám nagyobb az előtte lévőnél*. A **visszatérési érték** legyen egy egész szám! (**3**p)
5. A ***nagyobb*** *függvény* ***eredményét*** írassa ki a mintának megfelelően a konzolra, amit **konzol\_ir** nevű metódusban fogalmazzon meg! (**2**p)
6. A ***nagyobb*** *függvény* ***eredményét*** írassa ki a mintának megfelelően a **vegeredmeny.txt** nevű fájlba, amit **fajlba\_ir** nevű metódusban fogalmazzon meg! (**2**p)

**3. feladat:**  összesen **17**p szerezhető, a modul neve: **megrendelok.py**

A megrendelok.txt forrásállomány, megrendelői adatokat tartalmaz, a feladatok megoldása során ezeket az adatokat használja!

A txt állomány szerkezete:

· dátum (pl): 2024.03.31,

· rendelés száma (pl.): 1

· e-mail cím (pl.): krumplifej@citromail.hu

Az állomány első sora a mezőneveket tartalmazza $ jellel elválasztva.

A megoldás mintája:

**III/A, B:**

**A megrendelések száma: 24.**

**III/C:**

**A „krumplifej@citromail.hu” címhez tartozó megrendelések száma: 3.**

**III/D:**

**A legutolsó rendeléshez tartozó email cím: „nagyatilla@freemail.hu”.**

1. Olvassa be **osztály** segítségével (utóbbit hozza létre **külön modulban**) a fájlból az adatokat, és **tárolja el** összetett adatszerkezetben, ami elősegíti a további feladatok könnyű megoldását! Ügyeljen arra, hogy az állomány első sora az adatok **fejléc**ét tartalmazza! (**7**p)
2. Írassa ki a **megrendelések számát** a mintának megfelelően a konzolra! (**2**p)
3. Határozza meg és írassa ki a konzolra a minta szerint, hogy mennyi a **„krumplifej@citromail.hu” címhez tartozó megrendelések száma**. (**4**p)
4. Határozza meg és írassa ki a konzolra a minta szerint, hogy mi a **legutolsó rendeléshez tartozó email cím** – legnagyobb rendelésszám mutatja meg. (**4**p)